Ássiros

Ássiros () on Kreikan kylä sekä samanniminen Lagkadáksen kunnan kunnallisyksikkö (Δημοτική Ενότητα Ασσήρου, Dimotikí Enótita Assírou) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 3 638 ja varsinaisen Ássiroksen kylän väkiluku 1 975 (vuonna 2011).

Ássiroksen kylä sijaitsee linnuntietä noin 22 kilometriä pohjoiskoilliseen Thessalonikin keskustasta. Kylän aiempi nimi oli vuoteen 1926 saakka Giouvésna (Γιουβέσνα, ). Ássiroksen kunnallisyksikkö käsittää alueen Lagkadáksen kunnan länsiosassa. Ássiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lagkadáksen kuntaan yhdessä Kallíndoian, Koróneian, Lachanáksen, Sochóksen ja Vertískoksen kanssa, jolloin se muuttui uuden kunnan kunnallisyksiköksi.

Ássiros viittaa nimenä myös myöhäisen helladisen kauden ja varhaisen rautakauden aikaiseen asutuspaikkaan (Toúmpa Assírou, Assiros Toumba), jonka arkeologinen kohde sijaitsee nykyisen kylän lähellä ja on nimetty sen mukaan. Asutus on ajoitettu noin vuosiin 1300–850 eaa.

Kunnallisyksikön osat 

Ássiroksen kunnallisyksikkö muodostuu seuraavista kyläyhdyskunnista ja asutuksista:

Lähteet 

Keski-Makedonian entiset kunnat
Keski-Makedonian kylät
Lagkadás
Helladiset arkeologiset kohteet